- primár oddelenia vnútorného lekárstva A
- primár oddelenia anestéziológie a intenzívnej medicíny
Skončené
Skončené
Prvé letné mesiace spôsobili nielen nárast teplôt, ale i počtu pacientov hospitalizovaných s ochorením kliešťovej encefalitídy, lymskej boreliózy či zápalovými ochoreniami vyvolanými inými typmi vírusov. Od začiatku tohtoročného mája prijala Fakultná nemocnica s poliklinikou v Žiline na oddeleniach neurológie a pediatrie už takmer 40 dospelých a 20 detských pacientov s následným potvrdením kliešťovej encefalitídy alebo boréliovej neuroinfekcie. Najmladší pacient mal len dva roky. Ďalších 60 prípadov riešili lekári na urgentnom príjme.
V Žilinskom kraji ostáva vzhľadom na počet pôrodov najobľúbenejšou pôrodnica Fakultnej nemocnice s poliklinikou v Žiline. Záujem stále rastie a tisícu tohtoročnú mamičku tu privítali dokonca už o mesiac skôr ako vlani. Stala sa ňou dvadsaťdvaročná Žilinčanka, ktorá v utorok 14. júla 2020 o 00.55 h priviedla v žilinskej nemocnici na svet zdravé dievčatko s menom Zoja. Bábätko meralo 52 centimetrov a vážilo 3870 gramov. Obe pacientky sú v poriadku.
Vedenie Fakultnej nemocnice s poliklinikou v Žiline pozvalo na spoločné stretnutie študentov medicíny a dobrovoľníkov Slovenského červeného kríža (SČK). V utorok poobede (7.7.2020) sa s dvadsiatkou mladých zdravotníkov stretol generálny riaditeľ FNsP Žilina Igor Stalmašek, ekonomický riaditeľ FNsP Žilina Peter Braška a vedúca odboru ošetrovateľskej starostlivosti FNsP Žilina Gabriela Tvrdá.
Vedenie Fakultnej nemocnice s poliklinikou v Žiline udelilo pri neformálnom stretnutí vo štvrtok 25. júna 2020 mimoriadne ocenenie Sestra roka 2019 spolu 42 sestrám, pôrodným asistentkám, praktickým sestrám a štyrom kolektívom oddelení. Poďakovanie za obetavú ošetrovateľskú starostlivosť, láskavý a profesionálny prístup k pacientom odovzdala žilinská nemocnica už po piatykrát pri príležitosti Medzinárodného dňa sestier, ktorý je vyhlásený na 12. mája.
Novorodenecké oddelenie Fakultnej nemocnice s poliklinikou Žilina získalo prostredníctvom dlhoročného partnera, Nadácie Križovatka, dar v podobe 14 najnovších monitorov dychu a 208 balení plienok. Moderní strážcovia nahradia staršie prístroje, ktoré musela nemocnica vyradiť v rámci pravidelnej obnovy a zaistenia najvyššej bezpečnosti.
Oddelenie klinickej a radiačnej onkológie Fakultnej nemocnice s poliklinikou v Žiline prechádza významnými rekonštrukciami. V ambulantnej časti sa stavebné práce dotknú postupne až troch ožarovní spolu s kompletnou výmenou ich prístrojového a technického vybavenia. Na prízemie oddelenia prepravil žeriav už prvý z dvoch nových lineárnych urýchľovačov a CT simulátora. Nad budovou onkológie navyše nemocnica nadstavuje ďalšie poschodie.
Pacienti Fakultnej nemocnice s poliklinikou v Žiline sa už od stredy 3. júna dočkali prvých návštev. Na základe vydania opatrenia Úradu verejného zdravotníctva Slovenskej republiky za priaznivej epidemiologickej situácie zrušilo vedenie žilinskej nemocnice zákaz návštev na všetkých lôžkových oddeleniach.
Malí pacienti hospitalizovaní v žilinskej nemocnici absolvovali vo štvrtok 4. júna prvú unikátnu klauniádu priamo z balkónov ich izieb. Šesť profesionálnych zdravotných klaunov z neziskovej organizácie ČERVENÝ NOS Clowndoctors pripravilo pre deti, rodičov a personál pediatrie i pediatrickej ortopédie mimoriadnu klaunskú návštevu vo vonkajších priestoroch záhrady detského pavilónu. Divákov na balkónoch zabávali Červené nosy veselými piesňami, žonglovaním, vtipnými scénkami či príbehmi.
Fakultná nemocnica s poliklinikou v Žiline ani tento rok nezabudla na Medzinárodný deň detí. Generálny riaditeľ žilinskej nemocnice Igor Stalmašek spolu s ekonomickým riaditeľom Petrom Braškom a vedením jednotlivých oddelení prekvapili balónmi, sladkým i zdravým potešením všetkých malých aj väčších pacientov hospitalizovaných na oddelení pediatrie, pediatrickej ortopédie a zároveň čerstvých oslávencov na novorodeneckom oddelení.
Dovoľte nám informovať vás o plánovanej odstávke telefónnej ústredne v areáli Fakultnej nemocnice s poliklinikou v Žiline v sobotu 30. mája 2020 v čase od 8.00 h do 15.00 h. Z dôvodu technických problémov, ktoré sme v rámci liniek zaznamenali, prebehne nevyhnutná oprava telefónnej ústredne.
V uvedenom čase bude úplná odstávka trvať približne 2 hodiny, následne dôjde k postupným výpadkom jednotlivých liniek nemocnice vo forme +421 41 5110 xxx v závislosti na ich oprave a diagnostike. Prístupu na internet, teda na mail a nemocničný informačný systém, sa odstávka nedotkne.
Ambulantná časť pracoviska otorinolaryngológie (ORL centrum JAS) Fakultnej nemocnice s poliklinikou v Žiline sa presťahovala do moderných novozrekonštruovaných priestorov. Príjmovú, konziliárnu a pohotovostnú ambulanciu ORL nájdu pacienti stále na prízemí očného pavilónu, nachádza sa však v chodbe vľavo o niekoľko metrov ďalej, ako sídlila ordinácia pôvodne. Pre vstup je potrebné využiť stredný vchod pavilónu oftalmológie (oproti pavilónu pediatrie).
Prvá tretina roku 2020 priniesla do pôrodnice Fakultnej nemocnice s poliklinikou v Žiline aj napriek mimoriadnej epidemiologickej situácii mimoriadny počet novorodencov. Od 1. januára do 30. apríla 2020 sa v žilinskej nemocnici narodilo až 644 detí. V porovnaní s predchádzajúcimi rokmi ide opäť o značný nárast. Zatiaľ čo v rovnakom období 2019 si žilinskú pôrodnicu vybralo vtedy rekordných 525 mamičiek, tento rok je ich už o 111 viac a záujem ďalej stúpa.
Žilinská nemocnica ukončila činnosť pandemického pavilónu dočasne zriadeného v pavilóne urológie pre pacientov s podozrením na ochorenie COVID-19. Na základe zlepšenia epidemiologickej situácie nemocnica čiastočne upravila niektoré z preventívnych obmedzení, aby kapacitne uvoľnila rozsah poskytovanej zdravotnej starostlivosti pre jej pacientov. Po mesiaci fungovania tzv. červenej zóny COVID-19 sa do dôkladne vydenzifikovaného pavilónu opätovne vrátila lôžková i ambulantná časť oddelenia urológie (pôvodne presťahovaného v priestoroch ortopédie a chirurgie).